

 รายงานการประชุมสภาเทศบาลตำบลพลวง
สมัยวิสามัญ สมัยที่ ๒ ครั้งที่ ๑ ประจำปี ๒๕๖๓
วันที่ ๒๙ ธันวาคม ๒๕๖๓ เวลา ๑๔.๐๐ น.
ณ ห้องประชุมสำนักงานเทศบาลตำบลพลวง

ผู้มาประชุม
1. นายกาหลง 		สุขโข			ประธานสภาเทศบาลตำบลพลวง
2. นางสาวบังอร 	อยู่ในธรรม		สมาชิกสภาเทศบาล
3. นายชำนิ		สิงขรบาท		สมาชิกสภาเทศบาล
4. นายวิชา 		วงษ์สารสิน		สมาชิกสภาเทศบาล
5. นางสาววิภารัตน์  	นิยมรัตน์		สมาชิกสภาเทศบาล
6. นางสาวพรชญา	ศรีแก้ว			สมาชิกสภาเทศบาล
7. นายณัฐพล		บุญทับ			สมาชิกสภาเทศบาล
8. นางสาวอัมพร	ภูแก้ว			เลขานุการสภาเทศบาล

ผู้ลาประชุม	๓      คน	   ผู้ขาดประชุม       -     คน

ผู้เข้าร่วมประชุม
1. นายวันชัย		อิงขนร			นายกเทศมนตรีตำบลพลวง
2. นายณัทณพงศ์ 	อินทอง			รองนายกเทศมนตรี
3. นายศิรพงษ์		เผื่อนประไพ		เลขานุการนายกเทศมนตรี
4. นางสาวธวัลรัตน์	นามธรรม		ปลัดเทศบาล
5. นางสาวนิภาพร 	ขวัญเพชร		หัวหน้าฝ่ายพัฒนารายได้ รักษาราชการแทน
                                                   	ผู้อำนวยการกองคลัง
6. นายภาณุพันธ์	ธาระเขตต์		หัวหน้าฝ่ายแบบแผนฯ รักษาราชการแทน
ผู้อำนวยการกองช่าง
7. นางสาวคชาพร 	เจียมสูงเนิน		นักวิชาการศึกษา รักษาราชการแทน
ผู้อำนวยการกองการศึกษา
8. นายวิชชุ 		ใจตรง			นักวิเคราะห์นโยบายและแผน
9. นางประภาพร 	ภิรมย์ชม		นักจัดการงานทั่วไป

เริ่มประชุมเวลา ๑๔.๐๐ น.

เมื่อถึงกำหนดเวลานัดประชุมแล้ว นางสาวอัมพร  ภูแก้ว หัวหน้าฝ่ายอำนวยการ รักษาราชการแทน
หัวหน้าสำนักปลัด ทำหน้าที่เลขานุการสภาเทศบาล ได้ตรวจสอบรายชื่อสมาชิกสภาเทศบาล 

ผู้มาประชุมที่ได้ลงลายมือชื่อไว้  มีสมาชิกสภาเทศบาลเข้าร่วมประชุมทั้งหมด ๗ คน  ถือว่าครบ
องค์ประชุม ผู้ลาประชุม ๓ คน และผู้เข้าร่วมประชุม ๙ คน จึงให้สัญญาณเรียกสมาชิกสภาเทศบาลนายกเทศมนตรีและคณะผู้บริหารเทศบาลตำบลพลวง และผู้เข้าร่วมประชุมเข้าห้องประชุม



-๒-


	นางสาวอัมพร ภูแก้ว หัวหน้าฝ่ายอำนวยการ รักษาราชการแทนหัวหน้าสำนักปลัด ทำหน้าที่เลขานุการสภาเทศบาล เรียนเชิญนายกาหลง สุขโข ประธานสภาเทศบาลตำบลพลวง ประธานในที่ประชุมสภาฯ จุดเทียนธูปบูชาพระรัตนตรัย และกล่าวเปิดประชุมสภาเทศบาลตำบลพลวง สมัยวิสามัญ สมัยที่ ๒                                                                                                                                                                                                                                                                                                                                                                                                                                                                                                                         ครั้งที่ ๑ ประจำปี ๒๕๖๓ และดำเนินการประชุมตามระเบียบวาระ ดังนี้

ระเบียบวาระที่ ๑	เรื่องประธานแจ้งให้ที่ประชุมทราบ
ระเบียบวาระที่ ๒	เรื่องรับรองรายงานการประชุมครั้งที่ผ่านมา
ระเบียบวาระที่ ๓	เรื่องเสนอเพื่อทราบ
๓.๑ เรื่อง รายงานผลการติดตามประเมินผลแผนพัฒนาท้องถิ่นประจำปีงบประมาณ พ.ศ.2563
๓.๒ เรื่อง รายงานผลการปฏิบัติงาน ตามนโยบายที่แถลงไว้ต่อสภาเทศบาล ประจำปีงบประมาณ พ.ศ.2563
ระเบียบวาระที่ ๔	เรื่องเสนอเพื่อพิจารณา
ระเบียบวาระที่ ๕	เรื่องอื่น ๆ
ระเบียบวาระที่ ๑	เรื่องประธานแจ้งให้ที่ประชุมทราบ
		ไม่มี
ระเบียบวาระที่ ๒	เรื่องรับรองรายงานการประชุมครั้งที่ผ่านมาสมัยสามัญ สมัยที่ 4 ครั้งที่ ๑ 
ประจำปี ๒๕๖๓ เมื่อวันที่ ๒๔ พฤศจิกายน ๒๕๖๓

ประธานสภา	ขอให้ท่านสมาชิกสภาเทศบาลตำบลพลวง ได้พิจารณาตรวจสำเนารายงาน
การประชุมสภาเทศบาล สมัยสามัญ สมัยที่ 4 ครั้งที่ ๑  ประจำปี ๒๕๖๓   เมื่อ
วันที่ ๒๔ พฤศจิกายน ๒๕๖๓ ว่ามีส่วนใดประสงค์ที่จะแก้ไขหรือไม่
มติที่ประชุม		ไม่มีผู้ใดประสงค์ที่จะขอแก้ไขส่วนใด

ประธานสภา		เมื่อไม่มีสมาชิกสภาเทศบาลท่านใดขอให้สมาชิกสภาเทศบาลทุกท่านได้ตรวจสอบดู
สำเนารายงานการประชุมครั้งที่ผ่านมาว่ามีข้อใดแก้ไขหรือไม่ หากไม่มีและท่านใดเห็นควรรับรองรายงานการประชุมครั้งที่ผ่านมาดังกล่าว โดยการยกมือ
ที่ประชุม	ได้ตรวจสอบรายงานการประชุมแล้วไม่มีข้อใดขอแก้ไข  จึงมีมติเป็น       
เอกฉันท์รับรองรายงานการประชุมสมัยประชุมสามัญ สมัยที่ 4 ครั้งที่ ๑ ประจำปี
๒๕๖๓ เมื่อวันที่ ๒๔ พฤศจิกายน ๒๕๖๓  จำนวน ๖ เสียง
ระเบียบวาระที่ ๓	เรื่องเสนอเพื่อทราบ
๓.๑ เรื่อง รายงานผลการติดตามประเมินผลแผนพัฒนาท้องถิ่นประจำปีงบประมาณ พ.ศ.2563
ประธาน			ขอเชิญนายกเทศมนตรี ชี้แจงรายละเอียดต่อที่ประชุมทราบ
นายกเทศมนตรี		ตามที่คณะกรรมการติดตามและประเมินผลฯ ได้ดำเนินการประชุมเมื่อวันที่ ๒๑ ธันวาคม ๒๕๖๓ เพื่อติดตามและประเมินผลฯ และสรุปผลจากการติดตามการ
-๓-

ดำเนินงานประจำปีงบประมาณ พ.ศ.2563 และรายงานผลและเสนอความเห็นที่ได้จากการติดตามและประเมินผลแผนพัฒนาท้องถิ่นเสร็จเรียบร้อยแล้ว นั้น
	อาศัยอำนาจตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 และเพิ่มเติม ฉบับที่ ๓ พ.ศ.2561 ข้อ 30 (๕) ผู้บริหารท้องถิ่นเสนอผลการติดตามและประเมินผลต่อสภาท้องถิ่นและคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชน ในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตาม  และประเมินผลดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อย ปีละหนึ่งครั้งภายในเดือนธันวาคมของทุกปี โดยมีรายละเอียดดังนี้ 	
รายงานผลการติดตามและประเมินผลแผนพัฒนาเทศบาลตำบลพลวงการจัดทำแผนพัฒนาท้องถิ่น (พ.ศ. 2561 - 2565)
เทศบาลตำบลพลวงได้จัดทำแผนพัฒนาท้องถิ่น (พ.ศ. 2561 -2565) ตามกระบวนการที่บัญญัติไว้ในระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่นพ.ศ. 2548 และเพิ่มเติม ฉบับที่ 3 พ.ศ.2561 โดยผ่านการมีส่วนร่วมของประชาชน เช่น การจัดเวทีประชาคมการประชุมกรรมการชุมชนเพื่อรับฟังปัญหาและความต้องการที่แท้จริงของประชาชนในพื้นที่ก่อนนำมาจัดทำโครงการเพื่อพัฒนาพื้นที่ ที่บรรจุไว้ในแผนพัฒนาท้องถิ่น (พ.ศ. 2561 -2565) 
เทศบาลตำบลพลวง ได้ประกาศใช้แผนพัฒนาท้องถิ่น (พ.ศ. 2561 -2565)  เมื่อวันที่ 21มิถุนายน 2562 โดยได้กำหนดโครงการที่จะดำเนินการตามแผนพัฒนาท้องถิ่น (พ.ศ. 2561 -2565) ในห้วงปีงบประมาณ พ.ศ. ๒๕๖๓ ดังนี้
	ยุทธศาสตร์
	จำนวน
	งบประมาณ
(บาท)

	1.ยุทธศาสตร์การพัฒนาด้านโครงสร้างพื้นฐาน
	38
	47,034,000

	2.ยุทธศาสตร์การพัฒนาด้านเศรษฐกิจ
	5
	200,000

	3.ยุทธศาสตร์การพัฒนาด้านสังคม
	42
	19,210,000

	4.ยุทธศาสตร์การพัฒนาด้านสิ่งแวดล้อม
	11
	585,000

	5.ยุทธศาสตร์การพัฒนาด้านการศึกษา
	14
	7,230,000

	6.ยุทธศาสตร์ด้านการท่องเที่ยว
	3
	200,000

	7.ยุทธศาสตร์การพัฒนาด้านการบริหาร
	12
	1,810,000

	รวม
	125
	76,269,000



-๔-
การจัดทำงบประมาณ
ผู้บริหารเทศบาลตำบลพลวง ได้ประกาศใช้เทศบัญญัติงบประมาณ เมื่อวันที่ ๒๘ เดือนตุลาคมพ.ศ.๒๕62โดยมีโครงการที่บรรจุอยู่ในเทศบัญญัติงบประมาณ    จำนวน 62 โครงการ งบประมาณ 22,062,040.00 บาท สามารถจำแนกตามยุทธศาสตร์    ได้ดังนี้    
	ยุทธศาสตร์
	โครงการ
	งบประมาณตามเทศบัญญัติ

	1.ยุทธศาสตร์การพัฒนาด้านโครงสร้างพื้นฐาน
	10
	4,933,000.00

	2.ยุทธศาสตร์การพัฒนาด้านเศรษฐกิจ
	3
	47,000.00

	3.ยุทธศาสตร์การพัฒนาด้านสังคม
	26
	11,403,900.00

	4.ยุทธศาสตร์การพัฒนาด้านสิ่งแวดล้อม
	5
	290,000.00

	5.ยุทธศาสตร์การพัฒนาด้านการศึกษา
	8
	4,218,140.00

	6.ยุทธศาสตร์ด้านการท่องเที่ยว
	2
	25,000.00

	7.ยุทธศาสตร์การพัฒนาด้านการบริหาร
	8
	1,145,000.00

	รวม
	62
	22,062,040.00



การใช้จ่ายงบประมาณ
เทศบาลตำบลพลวง มีการใช้จ่ายงบประมาณในการดำเนินโครงการตามเทศบัญญัติงบประมาณ  โดยได้มีการก่อหนี้ผูกพัน/ ลงนามในสัญญา รวม 34 โครงการ  จำนวนเงิน 19,923,113  บาท  มีการเบิกจ่ายงบประมาณจำนวน 27 โครงการ จำนวนเงิน 16,823,113  บาท  สามารถจำแนกตามยุทธศาสตร์ ได้ดังนี้
	ยุทธศาสตร์
	โครงการ
	การก่อหนี้ผูกพัน/
ลงนามในสัญญา
	โครงการ
	การเบิกจ่ายงบประมาณ

	การพัฒนาด้านโครงสร้างพื้นฐาน
	10
	4,823,000
	5
	2,423,000

	การพัฒนาด้านเศรษฐกิจ
	2
	24,470
	2
	24,470

	การพัฒนาด้านสังคม
	8
	10,793,077
	8
	10,793,077

	การพัฒนาด้านสิ่งแวดล้อม
	3
	244,357
	2
	44,357

	การพัฒนาด้านการศึกษา
	6
	3,280,379
	6
	3,280,379

	การพัฒนาด้านการท่องเที่ยว
	-
	-
	-
	-


-๕-
	ยุทธศาสตร์
	โครงการ
	การก่อหนี้ผูกพัน/
ลงนามในสัญญา
	โครงการ
	การเบิกจ่ายงบประมาณ

	การพัฒนาด้านการบริหาร
	5
	757,830
	4
	257,830

	รวม
	34
	19,923,113
	27
	16,823,113



สรุปผลการประเมินความพึงพอใจ การติดตามและประเมินผลแผนพัฒนาเทศบาลตำบลพลวงประจำปี ๒๕๖3 (แบบสำรวจตนเอง)โดยคณะกรรมการติดตามและประเมินผลแผนพัฒนาเทศบาลตำบลพลวง
1.ยุทธศาสตร์การพัฒนาด้านโครงสร้างพื้นฐานคะแนนเต็ม 8๐ ได้ 66.50 คะแนน    คิดเป็นร้อยละ 83.13
2.ยุทธศาสตร์การพัฒนาด้านเศรษฐกิจ คะแนนเต็ม 8๐ ได้62.70 คะแนน            คิดเป็นร้อยละ 78.38
3.ยุทธศาสตร์การพัฒนาด้านสังคมคะแนนเต็ม 8๐ ได้ 63.50 คะแนน                  คิดเป็นร้อยละ 79.38
4.ยุทธศาสตร์การพัฒนาด้านสิ่งแวดล้อมคะแนนเต็ม 8๐  ได้61  คะแนน คิดเป็น   ร้อยละ 76.25
5.ยุทธศาสตร์การพัฒนาด้านการศึกษาคะแนนเต็ม 8๐  ได้65.50  คะแนน คิดเป็นร้อยละ 81.88
6.ยุทธศาสตร์ด้านการท่องเที่ยวคะแนนเต็ม 8๐  ได้55.5 คะแนน คิดเป็น            ร้อยละ 69.38
7.ยุทธศาสตร์การพัฒนาด้านการบริหารงานของเทศบาลตำบลพลวง คะแนนเต็ม8๐ได้65 คะแนน คิดเป็นร้อยละ 81.25
ข้อคิดเห็นและข้อเสนอแนะ
1. ยุทธศาสตร์การพัฒนาด้านโครงสร้างพื้นฐานคณะกรรมการติดตามและประเมินผลแผนพัฒนาเทศบาลตำบลพลวง ได้มีข้อคิดเห็น/ข้อเสนอแนะ ดังนี้
1.1 ในการดำเนินโครงการขอให้แจ้งคณะกรรมการติดตามทราบทุกโครงการโดยแจ้งตั้งแต่เริ่มโครงการ
1.2 ขอให้ปรับการบรรจุโครงการให้เพียงพอต่องบประมาณและศักยภาพของเทศบาล เพื่อให้สามารถดำเนินการได้จริงไม่ตกหล่น

-๖-
2. ยุทธศาสตร์การพัฒนาด้านเศรษฐกิจคณะกรรมการติดตามและประเมินผลแผนพัฒนาเทศบาลตำบลพลวง ได้มีข้อคิดเห็น/ข้อเสนอแนะ ดังนี้
2.1 ต้องการโครงการส่งเสริมให้ประชาชนมีความรู้และสามารถนำไปต่อยอดและการนำไปปฏิบัติได้จริง และให้สอดคล้องกับบริบทการใช้ชีวิตของประชาชนในพื้นที่
3. ยุทธศาสตร์การพัฒนาด้านสิ่งแวดล้อมคณะกรรมการติดตามและประเมินผลแผนพัฒนาเทศบาลตำบลพลวง ได้มีข้อคิดเห็น/ข้อเสนอแนะ ดังนี้
3.1 อยากให้ดำเนินการในเรื่องของขยะ และเรื่องของมลภาวะทางอากาศ เช่นการควบคุมการจุดไฟ การเผาขยะ
ที่ประชุม		รับทราบ
3.2 เรื่อง รายงานผลการปฏิบัติงาน ตามนโยบายที่แถลงไว้ต่อสภาเทศบาล ประจำปีงบประมาณ พ.ศ.2563
ประธาน			ขอเชิญนายกเทศมนตรี ชี้แจงรายละเอียดต่อที่ประชุมทราบ
นายกเทศมนตรี		ขอรายงานผลการดำเนินงาน ประจำปีงบประมาณ พ.ศ.๒๕๖๓ ตามนโยบาย   ที่แถลงไว้ต่อสภาเทศบาลตำบลพลวง เมื่อวันที่ ๒๗ กุมภาพันธ์ ๒๕๕๕ ตามที่ได้มีการเลือกตั้งนายกเทศมนตรี และสมาชิกสภาเทศบาล เมื่อวันที่ ๑๕ มกราคม ๒๕๕๕ และคณะกรรมการการเลือกตั้งได้ประกาศผลการเลือกตั้งเป็นที่เรียบร้อยแล้ว เมื่อวันที่ ๘ กุมภาพันธ์ ๒๕๕๕ ซึ่งกระผมนายวันชัย อิงขนร ได้รับความไว้วางใจจากพี่น้องประชาชน ให้ดำรงตำแหน่งนายกเทศมนตรีตำบลพลวง 
		กระผมมีความตั้งใจที่จะดำเนินการพัฒนาเทศบาลตำบลพลวงด้านต่าง ๆ เพื่อนำไปสู่การพัฒนาที่ยั่งยืนภายใต้วิสัยทัศน์ที่ว่า “เศรษฐกิจมั่งคั่ง ประชาชนมั่นคง ชุมชนน่าอยู่ ศูนย์กลางการศึกษา ท่องเที่ยวเชิงนิเวศและภูมิศาสตร์” และในขณะเดียวกันก็พร้อมที่จะทำงานร่วมกับส่วนราชการ สถานศึกษา หน่วยงานภาคเอกชน องค์กรประชาชน และองค์กรปกครองส่วนท้องถิ่นในเขตพื้นที่ใกล้เคียง แบบบูรณาการ โดยยึดผลประโยชน์และความผาสุกของพี่น้องประชาชนเป็นที่ตั้ง และความเจริญมั่นคงของชาติเป็นหลัก
1. นโยบายด้านโครงสร้างพื้นฐาน
นโยบายด้านโครงสร้างพื้นฐานเป็นนโยบายที่มุ่งพัฒนาและปรับปรุงระบบ
การบริการขั้นพื้นฐานที่ประชาชนควรได้รับการดูแลจากเทศบาล เพื่ออำนวยความสะดวกในการใช้ชีวิตประจำวันของประชาชน
	๑.๑ ก่อสร้างและปรับปรุงถนนสายหลักและสายรองของหมู่บ้านในตำบลพลวง ให้มีมาตรฐานตามหลักวิศวกรรมจราจร  เพื่อความสะดวกในการสัญจรไปมาและขนถ่ายสินค้าทางการเกษตร
	๑.๒ ก่อสร้างและปรับปรุงระบบระบายน้ำเพื่อแก้ไขปัญหาน้ำเน่าเสีย และน้ำท่วมภายในชุมชนรวมทั้งพืชสวนของเกษตรกร
	
-๗-
๑.๓ โครงการขยายเขตไฟฟ้าและไฟแสงสว่างชุมชน เพื่อสร้างความปลอดภัยในชีวิตและทรัพย์สินของประชาชน
	๑.๔ ปรับปรุงระบบสาธารณูปโภคสาธารณูปการ ให้มีประสิทธิภาพและทั่วถึงโดยมุ่งแก้ไขปัญหาการขาดแคลนน้ำ เพื่อการเกษตรและน้ำเพื่ออุปโภคให้มีคุณภาพ
	๑.) โครงการก่อสร้างถนน คสล.สายบ้านปากพลวง ซอย ๔ หมู่ที่ ๒ งบประมาณ ๔๙๕,๐๐๐ บาท
	๒.) โครงการก่อสร้างถนน คสล.สายบ้านพลวง ซอย ๕ หมู่ที่ ๔ ตำบลพลวง งบประมาณ ๔๙๕,๐๐๐ บาท
	๓.) โครงการก่อสร้างถนน คสล. สายบ้านกระทิง ซอย ๘/๑ หมู่ที่ ๕ ตำบลพลวง งบประมาณ ๔๙๕,๐๐๐ บาท
	๔.) โครงการก่อสร้างถนน คสล.สายบ้านกระทิง – บ้านคลองเจริญ – บ้านคลองตะเคียน หมู่ที่ ๘ งบประมาณ ๔๘๙,๐๐๐ บาท
	๕.) โครงการก่อสร้างถนน คสล.สายบ้านคลองกระทิง ซอย ๒๗ หมู่ที่ ๑๐ งบประมาณ ๔๘๙,๐๐๐ บาท
	รวมเงินงบประมาณทั้งสิ้น ๒,๔๖๓,๐๐๐ บาท 
	
๒. นโยบายด้านเศรษฐกิจและความเป็นอยู่ของพี่น้องประชาชน
	เป็นนโยบายด้านการส่งเสริมให้ประชาชนมีรายได้อย่างเพียงพอต่อการยังชีพ มีอาชีพที่มั่นคง มีอาชีพเสริมเพื่อยกระดับคุณภาพชีวิตให้ดีขึ้น
	๒.๑ ส่งเสริมให้ประชาชนมีรายได้เพิ่มขึ้น โดยการสร้างงาน สร้างโอกาส ให้กับประชาชน
	๒.๒ ส่งเสริมการประกอบอาชีพ โดยลดต้นทุนการผลิต เพิ่มมูลค่าของผลผลิตการเกษตรให้กับเกษตร
	๒.๓ ส่งเสริมสินค้าและผลิตภัณฑ์ของชุมชนสำหรับนักท่องเที่ยวที่มานมัสการรอยพระบาทพลวงเขาคิชฌกูฏ และเทศกาลผลไม้ของจังหวัดจันทบุรี
โครงการที่ได้ดำเนินการ ดังนี้
	(๑.) โครงการส่งเสริมการประกอบอาชีพให้แก่ประชาชน งบประมาณ 20,000 บาท 
	(๒.) โครงการอบรมให้ความรู้ผู้ประกอบการหอพัก งบประมาณ 7,000 บาท
	รวมเงินงบประมาณทั้งสิ้น ๒๗,๐๐๐ บาท
	
๓. นโยบายด้านสังคมและคุณภาพชีวิตของประชาชน
	เป็นนโยบายที่เน้นการพัฒนาคนให้มีคุณภาพชีวิตที่ดีโดยใช้ “คน” เป็นศูนย์กลางของการพัฒนาเพื่อให้สังคมมีความเจริญและสงบสุข
	๓.๑ การพัฒนาการศึกษาที่มีคุณภาพ จัดการศึกษาในระดับปฐมวัยให้มีคุณภาพและสนับสนุนส่งเสริมการศึกษาในระดับประถม มัธยม และอุดมศึกษาในพื้นที่ 
	

-๘-
	๓.๒ มุ่งการพัฒนาด้านสุขภาพ สุขอนามัยให้มีคุณภาพ และพัฒนาระบบสุขาภิบาลของชุมชนให้มีประสิทธิภาพ
	๓.๓ สนับสนุนและดูแลสวัสดิการเบี้ยยังชีพผู้สูงอายุ ผู้พิการและผู้ป่วยเอดส์ ให้ทั่วถึงและครบถ้วนอย่างเท่าเทียม
	๓.๔ มุ่งเน้นการรักษาความสะอาด ความเป็นระเบียบเรียบร้อยของบ้านเมืองเพื่อความสงบสุขของประชาชน
	๓.๕ สนับสนุนและส่งเสริมการกีฬา นันทนาการ ให้กับสตรี เด็ก เยาวชน นักเรียนและประชาชนในพื้นที่รวมทั้งจัดลานกีฬา หรือสนามกีฬาให้เพียงพอกับความต้องการ
	๓.๖ สนับสนุนและส่งเสริมศิลปวัฒนธรรมประเพณีท้องถิ่นและศาสนา โดยเฉพาะเทศกาลนมัสการรอยพุทธบาทพลวง เขาคิชฌกูฏ ให้เป็นสถานที่ศักดิ์สิทธิ์ และเป็นที่ยึดเหนี่ยวจิตใจของพุทธศาสนิกชนต่อไป
โครงการที่ได้ดำเนินการ ดังนี้
	(๑.) โครงการฝึกอบรมเสริมสร้างความรู้ด้านคุณธรรม จริยธรรม และวัฒนธรรมไทย ให้แก่เด็กและเยาวชนตำบลพลวง งบประมาณ 12,000 บาท
	(๒.) โครงการสนับสนุนค่าใช้จ่ายในการบริหารสถานศึกษา งบประมาณ 912,140 บาท
	(๓.) เงินอุดหนุนสำหรับสนับสนุนอาหารกลางวันให้แก่โรงเรียนสังกัดสำนักงานคณะกรรมการการศึกษาขั้นพื้นฐาน (สพฐ.) ในพื้นที่ตำบลพลวง งบประมาณ 3,240,000 บาท
	(๔.) โครงการส่งเสริมการเรียนรู้ด้านเทคโนโลยีสารสนเทศ งบประมาณ 20,000 บาท
	(๕.) โครงการส่งเสริมและอนุรักษ์ภูมิปัญญาท้องถิ่น งบประมาณ 14,000 บาท
	(๖.) โครงการวัด ประชา รัฐ สร้างสุข งบประมาณ 10,000 บาท
	(๗.) โครงการลดอุบัติภัยและการสูญเสียทางถนนช่วงเทศกาลปีใหม่ งบประมาณ 28,000 บาท
	(๘.) โครงการป้องกันและควบคุมโรคพิษสุนัขบ้า ตามโครงการสัตว์ปลอดโรคคนปลอดภัย จากโรคพิษสุนัขบ้า ตามพระปณิธานศาสตราจารย์ ดร.สมเด็จพระเจ้าน้องนางเธอ เจ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี งบประมาณ 40,000 บาท
	(๙.) โครงการส่งเสริมการพัฒนาบทบาทสตรีอาสาพัฒนาตำบลพลวง งบประมาณ 20,000 บาท
	(๑๐.)  โครงการส่งเสริมการเพิ่มทักษะทางอาชีพให้กับผู้สูงอายุ คนพิการ ผู้ด้อยโอกาสทางสังคมและผู้ยากไร้ ฯลฯ งบประมาณ 20,000 บาท
	(๑๑.) เบี้ยยังชีพผู้สูงอายุ งบประมาณ 9,034,400 บาท
	(๑๒.) เบี้ยยังชีพคนพิการ งบประมาณ 1,680,000 บาท
						-๙-
	(๑๓.) เบี้ยยังชีพผู้ป่วยเอดส์ งบประมาณ 168,000 บาท
	(๑๔.) เงินอุดหนุนโครงการขอรับเงินอุดหนุนเพื่อเพิ่มศักยภาพในการป้องกันและแก้ไขปัญหายาเสพติด งบประมาณ 50,000 บาท
	รวมเงินงบประมาณทั้งสิ้น ๑๕,๐๘๐,๕๔๐ บาท

๔. นโยบายด้านสิ่งแวดล้อมและทรัพยากรธรรมชาติ
	เป็นนโยบายที่เน้นการรักษาความสมดุลทางธรรมชาติ ระบบนิเวศและทรัพยากรธรรมชาติที่มีความอุดมสมบูรณ์และสวยงามของตำบลพลวง โดยมีแนวทางการดำเนินการดังนี้
	๔.๑ เป็นชุมชนสีเขียว มีธรรมชาติที่สวยงามเป็นเมืองน่าอยู่
	๔.๒ จัดระบบการบริหารจัดการสิ่งแวดล้อมของชุมชนให้มีประสิทธิภาพ ลดภาวะมลพิษของชุมชนจากสิ่งแวดล้อมที่เป็นพิษ เช่นน้ำเสีย เสียงรบกวนจากสถานประกอบการ
โครงการที่ได้ดำเนินการ ดังนี้
	(๑.) โครงการส่งเสริมและรณรงค์การบริหารจัดการขยะ งบประมาณ 35,000 บาท
	(๒.) โครงการส่งเสริมและการสร้างเครือข่ายในการอนุรักษ์ทรัพยากรธรรมชาติและสิ่งแวดล้อม งบประมาณ 40,000 บาท
	รวมเงินงบประมาณทั้งสิ้น ๗๕,๐๐๐ บาท

๕. นโยบายด้านการบริการหารและการเมือง
	เป็นนโยบายด้านการบริหารงานของเทศบาล ที่มุ่งตอบสนองต่อความต้องการของประชาชนด้วยความรวดเร็วและมีประสิทธิภาพ เน้นการประสานงานทุกภาคส่วน ภายใต้หลักการบูรณาการดังนี้
	๕.๑ ดูแลความปลอดภัยในชีวิตและทรัพย์สินของประชาชน
	๕.๒ ปรับปรุงและพัฒนารายได้ของเทศบาลให้มีประสิทธิภาพ
	๕.๓ สร้างกระบวนการมีส่วนร่วมของประชาชนในการเสนอปัญหาความต้องการและบริหารงานของเทศบาล
	๕.๔ ส่งเสริมและสนับสนุนการพัฒนาหมู่บ้านในทุก ๆ ด้านเพื่อความสงบสุขนำไปสู่ชุมชนที่น่าอยู่
	๕.๕ เน้นการทำงานแบบประสานงานทุกภาคส่วนทั้งภาครัฐ ส่วนราชการ เอกชน องค์กรประชาชน หมู่บ้านและองค์กรอื่น ๆ ทั้งในพื้นที่เพื่อประโยชน์สุขของประชาชน
โครงการที่ได้ดำเนินการ ดังนี้
	(๑.) โครงการพัฒนาประสิทธิภาพ สำหรับผู้บริหาร สมาชิกสภา พนักงานเทศบาล และพนักงานจ้าง งบประมาณ 160,000 บาท
	(๒.) โครงการฝึกอบรมเชิงปฏิบัติการในการจัดทำแผนที่ภาษีและทะเบียนทรัพย์สิน งบประมาณ 80,000 บาท
						-๑๐-
	(๓.) โครงการส่งเสริมและเรียนรู้เกี่ยวกับการดำเนินการทางวินัย งบประมาณ 40,000 บาท
	(๔.) โครงการส่งเสริมให้ความรู้เกี่ยวกับการป้องกันการทุจริตและโปร่งใส งบประมาณ 35,000 บาท 
	รวมเงินงบประมาณทั้งสิ้น ๓๑๕,๐๐๐ บาท
ที่ประชุม	รับทราบ
ระเบียบวาระที่ ๔	เรื่องเสนอเพื่อพิจารณา
			ไม่มี
ระเบียบวาระที่ ๕	เรื่องอื่น ๆ
			ไม่มี

ประธาน			มีสมาชิกสภาเทศบาลหรือผู้เข้าร่วมการประชุมท่านใดจะเสนอเรื่องอื่นเพิ่มเติมหรือไม่
ที่ประชุม		ไม่มี
ประธาน	เมื่อที่ประชุมสภาเทศบาลไม่มีเรื่องอื่น ๆ ที่จะเสนอต่อที่ประชุม บัดนี้ หมดวาระการประชุมแล้ว กระผมขอปิดการประชุมสภาแต่เพียงเท่านี้ และขอขอบคุณสมาชิกสภาเทศบาล และผู้มีเกียรติทุกท่านที่เข้าร่วมประชุมในวันนี้ขอขอบคุณครับ

เวลา ๑๖.๐๐ น.	ปิดการประชุม

